Gervuogė - Vikipedija

# Gervuogė

### Straipsnis iš Vikipedijos, laisvosios enciklopedijos.

Rubus
Paprastoji gervuogė (Rubus caesius)
Mokslinė klasifikacija

Karalystė: | Augalai ( Plantae)
Skyrius: | Magnolijūnai ( Magnoliophyta)
Klasė: | Magnolijainiai ( Magnoliopsida)
Poklasis: | Erškėčiažiedžiai ( Rosidae)
Šeima: | Erškėtiniai ( Rosaceae)
Gentis: | Gervuogė ( Rubus)

Gervuogė, avietė (Rubus) - erškėtinių (Rosaceae) šeimos augalų gentis. Šiai genčiai priklauso žinomos uogos - gervuogės, avietės, tekšės, katuogės. Šakelės spygliuotos kaip rožių. Žiedai susitelkę kekėse, šluotelėse arba pavieniai lapų pažastyse ar stiebų viršūnėse. Vaisius sutelktinis, sudarytas iš smulkių, sultingų raudonų, geltonų, mėlynų arba juodų kaulavaisių, kurie dažnai suauga savo pamatais ir su žiedsosčiu.

Gentyje yra daug rūšių, kadangi atskiros rūšys lengvai tarpusavyje kryžminasi ir duoda vaisingus ir lokaliai paplitusius palikuonis. Dauguma rūšių paplitusios Šiaurės pusrutulio vidutinio ir šalto klimato juostose. Kai kurios rūšys auga Afrikoje, Australijoje, Naujojoje Zelandijoje.

Lietuvoje savaime auga ir auginamos šios rūšys:

- Pogentė. Tekšė (Chamaemorus)
  - Paprastoji tekšė (Rubus chamaemorus)
- Pogentė. Katuogė (Cylactis)
  - Paprastoji katuogė (Rubus saxatilis)
  - Šiaurinė katuogė, sin. šiaurinė avietė (Rubus arcticus). Rūšis įrašyta į Lietuvos raudonąją knygą.
- Pogentė. Avietė (Ideobatus)
  - Paprastoji avietė (Rubus idaeus)
  - Raudondyglė avietė (Rubus phoenicolasius)
- Pogentė. (Anoplobatus)
  - Kvapioji gervuogė, sin. kvapioji avietė (Rubus odoratus)
- Pogentė. Gervuogė (Eubatus)
  - Paprastoji gervuogė (Rubus caesius). Pav.
  - Stačioji gervuogė (Rubus nessensis)
  - Raukšlėtoji gervuogė (Rubus plicatus)

| Commons: Gervuogė – Iliustracijos, vaizdo ir garso įrašai, susiję su straipsniu

Rodomas puslapis "http://lt.wikipedia.org../../../g/e/r/Gervuog%C4%97.html"

Kategorijos: Erškėtiniai | Uogos

##### Views

- Straipsnis
- Aptarimas
- Dabartinė versija

##### Paieška

##### Kitomis kalbomis

- Deutsch
- English
- Español
- Suomi
- Svenska